Сега ще говорим за империята Маурия, която е не само
една от най-големите империи в индийската история,
но е и първата наистина велика империя.
Тя е също така една от великите империи в световната история.
И само за сравнение,
да въдем къде попада в голямата картина
на историята на древна Индия, и по-точно
тук виждаме живота на Буда, като точните дати
за живота на Буда са обект на известни спорове.
Но виждаме, че неговият живот и негово учение
са около 150 до 200 години преди основаването
на империята Маурия, която
просъществувала около 150 години.
Важно е да помним, че
както ще видим, будизмът е имал силно влияние
над империята Маурия, и може би е също толкова важно,
че империята Маурия има много силно влияние
за разпространението на будизма по един съществен начин.
Сега да разгледаме как е изглеждал Индийския субконтинент
около края на четвърти век преди новата ера.
По-голямата част на северна Индия е под властта
на империята Нанда, чиято столица е град Паталипутра,
който е в областта, или в царството Магада.
Това е тази древна област, където
е била концентрирана властта в северна Индия за известно време.
Имало е и други царства, като Калинга.
Има няколко царства в южна Индия също така.
Имя наколко царства, които са доста силни,
в Бенгал, наречени още Гангаридай.
Може би си спомняш от уроците за Александър Велики,
че точно по това време, около 326 г. пр.н.е. Александър
завладява по-голямата част от днешен Афганистан,
Пакистан и стига до границите
на империята Нанда в Индия.
Може би си спомняш, че тогава
Александър Велики и войниците му решават да спрат.
Те били изморени, според някои източници те се страхували
да се опитат да завладеят още една империя,
особено толкова отдалечена от дома.
Също така това е времето, когато Александър Велики
решава да се върне обратно, като остави региона
под управлението на някои от неговите губернатори и генерали.
Ето в такъв момент възниква империята Маурия.
Действителните събития на нейното възникване
са все още не напълно ясни.
Но се предполага, че завоевател на име
Чандрагупта Маурия успял да завладее империята Нанда,
като не само империята Нанда,
но след отстъплението на Александър Велики,
той успял да завладее някои от териториите, които
преди били завладени от Александър Велики.
Това е статуя, която показва как Чандрагупта Маурия
евентуално е изглеждал, и можеш да видиш, че едно десетилетие
след основаването на империята, той е завладял по-голямата част
от империята Нанда, и после е възвърнал значителна част
от териториите от гърците, които след това
ще се превърнат в Селевкидската империя.
Спомни си, че Селевк е един от генералите на Александър Велики,
който основава династия в Персия,
в Близкия изток, след смъртта на Александър.
Чандрагупта Маурия всъщност води няколко битки
със Селевк, в които побеждава,
и всъщност се жени за една от дъщерите на Селевк.
Но това е всъщност, което поставя началото на Маурия,
понякога наричана Маурийската империя.
Чандрагупта Маурия през 297 или приблизително тогава,
решава да стане по-усърден джайнист,
като в други уроци ще обясня за махавира
и джайнистката религия.
Той всъщност станал аскет
и оставил царството или империята
в ръцете на своя син Биндусара.
Биндусара успял да завладее още части от Индия,
по-точно започнал да разширява империята на юг.
Но Биндусара не успял да завладее царството Калинга.
Биндусара умира около 273 или 272 г. пр.н.е.,
и тогава избухва гражданска война за това кой да поеме властта.
Граждаската война всъщност е между синовете на Биндусара.
Синът, който побеждава накрая, е Ашока.
Ашока е един от, ако не и най-важната
историческа личност в историята на Индия.
Ашока взима властта около 270 г.пр.н.е.
като легендите разказват, че това е била много кървава гражданска война.
В младостта си той е разглеждан като много жестока личност,
убил е много от братята си, за да дойде на власт,
и бил решен да завземе царството Калинга.
Така през 262, 261 г. пр.н.е. има голяма война,
и той успява да завладее царство Калинга,
което се намира в тази област ето тук.
Това завършва според историческите източници,
според сведенията на самия Ашока,
това става повратна точка
в живота на Ашока, както и в живота на Индия и света,
и ето тук са неговите директни сведения,
неговото отношение към това, което се е случило в Калинга.
Тези сведения получаваме от
така наречените надписи на Ашока или едикти на Ашока.
С разширяването на Маурийската империя при Ашока
тя постига мир и просперитет.
Той разположил тези надписи в цялата империя,
върху така наречените колони на Ашока,
където той записал вярванията си и своите дела.
Той ги записал също така и върху скали и камъни из цялата империя.
На този тук той разказва за завладяването на Калинга,
което е много интересно.
"Обичаният от Боговете цар Пиядаши..." – той нарича себе си
обичаният от Боговете цар Пиядаши,
"...завладя Калинга осем години след коронацията си."
Виждаш, че той е коронован някъде около 270 г. пр.н.е.
Завладява ги около 262 г. пр.н.е.
150 000 били депортирани, 100 000 били убити,
много други умрели по различни причини.
След завладяването на Калинга,
Обичаният от Боговете осъзнал,
– той нарича себе си Обичаният от Боговете –
изпитал силно влечение към Дхама.
Дхама е същата дума, която използваме днес – дхарма.
Дхарма означава космическия, естествения ред на нещата.
За будистите това е свързано с учението на Буда,
с будистката религия.
"Така Обичаният от Боговете усети силно влечение
към Дхарма, любов към Дхарма,
и напътствията в нея."
Обичаният от Боговете изпитвал дълбоки угризения
за завладяването на Калинга.
Това е наистина интересно.
Няма много завоеватели, особено в древната история,
след като са избили няколкостотин хиляди,
или поне са отговорни за смъртта на няколкостотин хиляди,
да изпитват съжаление за това, и да пишат за него.
Така че това не е само много силно, защото идва
от завоевател, но също така ни напомня колко кървави
са били тези древни войни.
Но това е повратна точка за него.
Той се обръща към будизма и тогава той става
противник на насилието, не само към хората,
но даже и към животните.
Той става усърден будист,
и спонсорира будитски храмове в империята.
Той разпраща будистки мисионери по света,
и се счита като една от основните фигури,
отговорни за разпространението на будизма
от Европа чак до Далечния изток.
Вече говорихме за едиктите на Ашока.
Той започнал работа по много държавни строежи,
изкопаване на кладенци, болници и обществени градини,
обучение, включително за жените.
По времето на неговото управление виждаме най-голямата територия,
която ще достигне някога империя, властвала над Индия.
Тя е с 50% по-голяма от днешната индиийска държава.
Имало е около 50 милиона души
в Маурийската империя при неговото управление.
След смъртта му обаче
империята имала все по-слаби и по-слаби владетели,
и иколо 184, 185 г. пр.н.е. тя пада под
друга, по-малко значима династия от историческа гледна точка.
Но само за да оценим колко голяма е ролата на Ашока
в хода на историята, ще цитирам Хърбърт Уелс
от неговата популярна книга "Резюме на историята".
"Ашока работил за истинските нужди на хората.
Сред десетки хиляди имена на монарси,
които запълват страниците на историята,
името на Асока или Ашока блести,
блести почти самотно, като звезда.
От Волга до Япония неговото име е все още почитано."
В голяма степен заради разпространението на будизма.
"Повече наши съвременници тачат паметта му днес,
отколкото са тези, които са чували някога имената на Константин и Карл Велики."
И за да оценим влиянието на Ашока,
дори и в днешна Индия – това ето тук
се нарича чакра на Ашока, и ако се вгледаш
в знамето на Индия, чакрата на Ашока се намира
точно в средата, като тя е част от
съвременния герб на република Индия,
защото след неговото превръщане в миролюбив владетел,
той е приеман за идеалния владетел в индийската история,
и от много историци за идеал в цялата човешка история.
Преведено от екипа на "Образование без раници" с подкрепата на посолството на САЩ в България